
[bookmark: TextBodyBegin]Európsky parlament,
–	so zreteľom na Zmluvu o Európskej únii (ďalej len „Zmluva o EÚ“) a Zmluvu o fungovaní Európskej únie (ďalej len „ZFEÚ“),
–	so zreteľom na Chartu základných práv Európskej únie (ďalej len „charta“),
–	so zreteľom na judikatúru Súdneho dvora Európskej únie[footnoteRef:1], [1:  	Okrem iného: Komisia/ Maďarsko (Transparentnosť združení), vec C-78/18, ECLI:EU:C:2020:476.
 	Rozsudok súdu (druhá komora) zo 6. októbra 2022. I. L. /Politsei- ja Piirivalveamet, vec C-241/21, ECLI:EU:C:2022:753.] 

–	so zreteľom na nariadenie Európskeho parlamentu a Rady (EÚ, Euratom) 2020/2092 zo 16. decembra 2020 o všeobecnom režime podmienenosti na ochranu rozpočtu Únie[footnoteRef:2] (ďalej len „nariadenie o podmienenosti právnym štátom“), [2:  	Ú. v. EÚ L 433 I, 22.12.2020, s. 1.] 

–	so zreteľom na nariadenie Európskeho parlamentu a Rady (EÚ) 2021/692 z 28. apríla 2021, ktorým sa zriaďuje program Občania, rovnosť, práva a hodnoty a zrušuje nariadenie Európskeho parlamentu a Rady (EÚ) č. 1381/2013 a nariadenie Rady (EÚ) č. 390/2014[footnoteRef:3], [3:  	Ú. v. EÚ L 156, 5.5.2021, s. 1.] 

–	so zreteľom na nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry[footnoteRef:4], [4:  	Ú. v. EÚ L 283, 31.10.2017, s. 1.] 

–	so zreteľom na nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)[footnoteRef:5], [5:  	Ú. v. EÚ L 119, 4.5.2016, s. 1.] 

–	so zreteľom na smernicu Európskeho parlamentu a Rady (EÚ) 2017/1371 z 5. júla 2017 o boji proti podvodom, ktoré poškodzujú finančné záujmy Únie, prostredníctvom trestného práva[footnoteRef:6], [6:  	Ú. v. EÚ L 198, 28.7.2017, s. 29.] 

–	so zreteľom na rámcové rozhodnutie Rady 2008/913/SVV z 28. novembra 2008 o boji proti niektorým formám a prejavom rasizmu a xenofóbie prostredníctvom trestného práva[footnoteRef:7],  [7:  	Ú. v. EÚ L 328, 6.12.2008, s. 55.] 

–	so zreteľom na smernicu Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod[footnoteRef:8] a na prebiehajúce konania o nesplnení povinnosti, ktoré začala Komisia na základe tejto smernice proti niekoľkým členským štátom, z ktorých jedno Komisia predložila Súdnemu dvoru, [8:  	Ú. v. ES L 180, 19.7.2000, s. 22.] 

–	so zreteľom na odporúčanie Rady z 12. marca 2021 o rovnosti, začleňovaní a účasti Rómov (2021/C 93/01)[footnoteRef:9],  [9:  	Ú. v. EÚ C 93, 19.3.2021, s. 1.] 

–	so zreteľom na oznámenie Komisie z 9. januára 2023 s názvom Hodnotiaca správa o vnútroštátnych strategických rámcoch členských štátov pre Rómov (COM(2023)0007),
–	so zreteľom na odporúčanie Komisie (EÚ) 2021/1534 zo 16. septembra 2021 k zaručeniu ochrany, bezpečnosti a posilneniu postavenia novinárov a iných pracovníkov médií v Európskej únii[footnoteRef:10], [10:  	Ú. v. EÚ L 331, 20.9.2021, s. 8.] 

–	so zreteľom na oznámenie Komisie z 9. decembra 2021 s názvom Inkluzívnejšia Európa s vyššou mierou ochrany: rozšírenie zoznamu trestných činov v EÚ o nenávistné prejavy a trestné činy páchané z nenávisti (COM(2021)0777),
–	so zreteľom na oznámenie Komisie z 5. marca 2020 s názvom Únia rovnosti: stratégia pre rodovú rovnosť na roky 2020 – 2025 (COM(2020)0152),
–	so zreteľom na oznámenie Komisie z 24. júna 2020 s názvom Stratégia EÚ v oblasti práv obetí (2020 – 2025) (COM(2020)0258),
–	so zreteľom na oznámenie Komisie z 12. novembra 2020 s názvom Únia rovnosti: stratégia pre rovnosť LGBTIQ osôb na roky 2020 – 2025 (COM(2020)0698),
–	so zreteľom na závery Rady z 2. marca 2022 o boji proti rasizmu a antisemitizmu,
–	so zreteľom na oznámenie Komisie z 2. decembra 2020 s názvom Stratégia posilnenia uplatňovania Charty základných práv v EÚ (COM(2020)0711),
–	so zreteľom na správu Komisie zo 6. decembra 2022 s názvom Prosperujúci občiansky priestor na presadzovanie základných práv v EÚ – výročná správa o uplatňovaní Charty základných práv EÚ v roku 2022 (COM(2022)0716),
–	so zreteľom na odporúčanie Komisie (EÚ) 2023/681 z 8. decembra 2022 o procesných právach podozrivých a obvinených osôb, na ktoré sa vzťahuje väzba, a o materiálnych podmienkach obmedzenia osobnej slobody[footnoteRef:11], [11:  	Ú. v. EÚ L 86, 24.3.2023, s. 44.] 

–	so zreteľom na oznámenie Komisie z 5. júla 2023 s názvom Správa o právnom štáte 2023 – Situácia v oblasti právneho štátu v Európskej únii COM(2023)0800), 27 kapitol o jednotlivých krajinách a jeho sprievodné odporúčania pre členské štáty, 
–	so zreteľom na Európsky pilier sociálnych práv vrátane tretej zásady týkajúcej sa rovnakých príležitostí a na oznámenie Komisie zo 4. marca 2021 s názvom Akčný plán na realizáciu Európskeho piliera sociálnych práv (COM(2021)0102),
–	so zreteľom na návrh Komisie na smernicu Európskeho parlamentu a Rady z 27. apríla 2022 o ochrane osôb zapojených do verejnej účasti pred zjavne neopodstatnenými alebo zneužívajúcimi súdnymi konaniami („strategickým žalobám proti verejnej účasti“) (COM(2022)0177) (ďalej len „smernica proti strategickým žalobám proti verejnej účasti“) a jeho sprievodné odporúčanie,
[bookmark: _GoBack]–	so zreteľom na návrh Komisie na nariadenie Európskeho parlamentu a Rady zo 16. septembra 2022, ktorým sa ustanovuje spoločný rámec pre mediálne služby na vnútornom trhu (Európsky akt o slobode médií) a mení smernica 2010/13/EÚ (COM(2022)0457) (ďalej len „akt o slobode médií“) a jeho sprievodné odporúčanie o interných zárukách redakčnej nezávislosti a transparentnosti vlastníctva v mediálnom sektore[footnoteRef:12], [12:  	Ú. v. EÚ L 245, 22.9.2022, s. 56.] 

–	so zreteľom na návrh Komisie na smernicu Rady zo 7. decembra 2022 o normách pre subjekty pre rovnaké zaobchádzanie v oblasti rovnakého zaobchádzania s osobami bez ohľadu na ich rasový alebo etnický pôvod, rovnakého zaobchádzania s osobami v oblasti zamestnania a povolania bez ohľadu na ich náboženské vyznanie alebo vieru, zdravotné postihnutie, vek alebo sexuálnu orientáciu, rovnakého zaobchádzania so ženami a s mužmi v otázkach sociálneho zabezpečenia, ako aj pri prístupe k tovaru a službám a pri dodávaní tovaru a poskytovaní služieb a o vypustení článku 13 smernice 2000/43/ES a článku 12 smernice 2004/113/ES (COM(2022)0689),
–	so zreteľom na návrh Komisie na nariadenia Rady zo 7. decembra 2022 o právomoci, rozhodnom práve, uznávaní rozhodnutí a prijímaní verejných listín vo veciach rodičovstva a o zavedení európskeho osvedčenia o rodičovstve (COM(2022)0695),
–	zo zreteľom na návrh Komisie na smernicu Európskeho parlamentu a Rady zo 7. decembra 2022 o normách pre subjekty pre rovnaké zaobchádzanie v oblasti rovnakého zaobchádzania so ženami a s mužmi a rovnosti príležitostí pre ženy a mužov v otázkach zamestnania a povolania a o vypustení článku 20 smernice 2006/54/ES a článku 11 smernice 2010/41/EÚ (COM(2022)0688),
–	so zreteľom na správy Agentúry EÚ pre základné práva (ďalej len „FRA“), najmä na jej správy o základných právach za roky 2022 a 2023 vrátane správ siete FRANET o jednotlivých krajinách,
–	so zreteľom na Všeobecnú deklaráciu ľudských práv,
–	so zreteľom na nástroje OSN o ochrane ľudských práv a základných slobôd vrátane Medzinárodného paktu o občianskych a politických právach, Medzinárodného dohovoru o odstránení všetkých foriem rasovej diskriminácie, Dohovoru o odstránení všetkých foriem diskriminácie žien a Dohovoru o právach osôb so zdravotným postihnutím, na odporúčania a správy zo všeobecného pravidelného preskúmania OSN a na judikatúru zmluvných orgánov OSN a osobitné postupy Rady pre ľudské práva,
–	so zreteľom na Agendu 2030 pre udržateľný rozvoj OSN, 
–	so zreteľom na Európsky dohovor o ľudských právach (ďalej len „EDĽP“) a judikatúru Európskeho súdu pre ľudské práva, 
–	so zreteľom na Dohovor Rady Európy o predchádzaní násiliu na ženách a domácemu násiliu a o boji proti nemu, ktorý bol otvorený na podpis 11. mája 2011 v Istanbule („Istanbulský dohovor“) a ktorý Európska únia ratifikovala 28. júna 2023, 
–	so zreteľom na odporúčania a správy Úradu pre demokratické inštitúcie a ľudské práva, Vysokého komisára OBSE pre otázky národnostných menšín a iných orgánov Organizácie pre bezpečnosť a spoluprácu v Európe (ďalej len „OBSE“),
–	so zreteľom na správu Rady Európy z 23. marca 2023 s názvom Obhajcovia ľudských práv v priestore Rady Európy v čase krízy v nadväznosti na okrúhly stôl s obhajcami ľudských práv, ktorý zorganizoval Úrad komisára Rady Európy pre ľudské práva v Dubline 24. a 25. októbra 2022[footnoteRef:13], [13:  	Rada Európy, Obhajcovia ľudských práv v priestore Rady Európy v čase krízy, 23. marca 2023.] 

–	so zreteľom na Rámcový dohovor Rady Európy na ochranu národnostných menšín a na Európsku chartu regionálnych alebo menšinových jazykov, 
–	so zreteľom na Európsku sociálnu chartu Rady Európy,
–	so zreteľom na vyhlásenia, odporúčania a správy komisárky Rady Európy pre ľudské práva,
–	so zreteľom na odporúčania a správy Rady Európy, najmä Benátskej komisie, Európskej komisie proti rasizmu a intolerancii (ECRI), GREVIO a GRECO,
–	so zreteľom na svoje uznesenie z 13. novembra 2018 o minimálnych normách pre menšiny v EÚ[footnoteRef:14], [14:  	Ú. v. EÚ C 363, 28.10.2020, s. 13.] 

–	so zreteľom na svoje uznesenie z 15. januára 2019 o rodovej rovnosti a daňovej politike v EÚ[footnoteRef:15], [15:  	Ú. v. EÚ C 411, 27.11.2020, s. 38.] 

–	so zreteľom na svoje uznesenie z 11. novembra 2021 o posilnení demokracie a slobody a plurality médií v EÚ: nenáležité využívanie žalôb v rámci občianskeho a trestného práva na umlčanie novinárov, MVO a občianskej spoločnosti[footnoteRef:16], [16:  	Ú. v. EÚ C 205, 20.5.2022, s. 2.] 

–	so zreteľom na svoje uznesenie z 15. decembra 2021 o hodnotení preventívnych opatrení na predchádzanie korupcii, neoprávneným výdavkom a zneužívaniu finančných prostriedkov EÚ a vnútroštátnych finančných prostriedkov v prípade pohotovostných fondov a krízových výdavkových oblastí[footnoteRef:17], [17:  	Ú. v. EÚ C 251, 30.6.2022, s. 48.] 

–	so zreteľom na svoje uznesenie zo 17. februára 2022 s odporúčaniami pre Komisiu o štatúte pre európske cezhraničné združenia a neziskové organizácie[footnoteRef:18], [18:  	Ú. v. EÚ C 342, 6.9.2022, s. 225.] 

–	so zreteľom na svoje uznesenie z 8. marca 2022 o zmenšujúcom sa priestore pre občiansku spoločnosť v Európe[footnoteRef:19], [19:  	Ú. v. EÚ C 347, 9.9.2022, s. 2.] 

–	so zreteľom na svoje uznesenie z 10. marca 2022 o právnom štáte a dôsledkoch rozsudku Súdneho dvora EÚ[footnoteRef:20], [20:  	Ú. v. EÚ C 347, 9.9.2022, s. 168.] 

–	so zreteľom na svoje uznesenie z 9. júna 2022 o právnom štáte a potenciálnom schválení poľského národného plánu obnovy[footnoteRef:21], [21:  	Ú. v. EÚ C 493, 27.12.2022, s. 108.] 

–	so zreteľom na svoje uznesenie zo 6. júla 2022 o prierezovej diskriminácii v Európskej únii: sociálno-ekonomická situácia žien afrického, blízkovýchodného, latinskoamerického a ázijského pôvodu[footnoteRef:22], [22:  	Ú. v. EÚ C 47, 7.2.2023, s. 184.] 

–	so zreteľom na uznesenie z 15. septembra 2022 o návrhu rozhodnutia Rady o určení podľa článku 7 ods. 1 Zmluvy o Európskej únii, že existuje jasné riziko vážneho porušenia hodnôt, na ktorých je Únia založená, zo strany Maďarska[footnoteRef:23], [23:  	Ú. v. EÚ C 125, 5.4.2023, s. 463.] 

–	so zreteľom na svoje uznesenie z 5. októbra 2022 o situácii Rómov žijúcich v osadách v EÚ[footnoteRef:24], [24:  	Ú. v. EÚ C 132, 14.4.2023, s. 29.] 

–	so zreteľom na svoje uznesenie z 15. decembra 2022 o podozreniach z korupcie zo strany Kataru a širšej potrebe transparentnosti a zodpovednosti v európskych inštitúciách[footnoteRef:25], [25:  	Ú. v. EÚ C 177, 17.5.2023, s. 109.] 

–	so zreteľom na svoje uznesenie zo 7. júla 2022 o rozhodnutí Najvyššieho súdu USA zrušiť práva na umelé prerušenie tehotenstva v Spojených štátoch amerických a potrebe chrániť tieto práva a zdravie žien v EÚ[footnoteRef:26], [26:  	Ú. v. EÚ C 47, 7.2.2023, s. 268.] 

–	so zreteľom na svoje uznesenie z 3. mája 2022 o prenasledovaní menšín z dôvodu náboženstva alebo viery[footnoteRef:27], [27:  	Ú. v. EÚ C 465, 6.12.2022, s. 33.] 

–	so zreteľom na svoje uznesenie z 5. mája 2022 o prebiehajúcich vypočutiach podľa článku 7 ods. 1 Zmluvy o EÚ, ktoré sa týkajú Poľska a Maďarska[footnoteRef:28], [28:  	Ú. v. EÚ C 465, 6.12.2022, s. 147.] 

–	so zreteľom na svoje rozhodnutie (EÚ) 2023/325 z 18. októbra 2022 o absolutóriu za plnenie rozpočtu Európskej agentúry pre pohraničnú a pobrežnú stráž (Frontex) za rozpočtový rok 2020[footnoteRef:29], [29:  	Ú. v. EÚ L 45, 14.2.2023, s. 13. ] 

–	so zreteľom na svoje uznesenie z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku[footnoteRef:30], [30:  	Ú. v. EÚ C 149, 28.4.2023, s. 22. ] 

–	so zreteľom na svoje uznesenie z 10. novembra 2022 o rasovej spravodlivosti, nediskriminácii a boji proti rasizmu v EÚ[footnoteRef:31], [31:  	Ú. v. EÚ C 161, 5.5.2023, s. 10.] 

–	so zreteľom na svoje uznesenie z 13. decembra 2022 za rovnaké práva pre osoby so zdravotným postihnutím[footnoteRef:32], [32:  	Ú. v. EÚ C 177, 17.5.2023, s. 13. ] 

–	so zreteľom na svoje uznesenie z 19. apríla 2023 o boji proti diskriminácii v EÚ – dlho očakávaná horizontálna antidiskriminačná smernica[footnoteRef:33], [33:  	Prijaté texty, P9_TA(2023)0111.] 

–	so zreteľom na svoju pozíciu z 10. mája 2023 k návrhom rozhodnutí Rady o uzavretí Dohovoru Rady Európy o predchádzaní násiliu na ženách a domácemu násiliu a o boji proti nemu, pokiaľ ide o záležitosti týkajúce sa inštitúcií a verejnej správy Únie, v mene Európskej únie[footnoteRef:34], a tiež pokiaľ ide o záležitosti týkajúce sa justičnej spolupráce v trestných veciach, azylu a zásady zákazu vyhostenia alebo vrátenia, [34:  	Prijaté texty, P9_TA(2023)0196.] 

–	so zreteľom na svoje uznesenie z 11. mája 2023 o primeranosti ochrany poskytovanej rámcom ochrany osobných údajov medzi EÚ a USA[footnoteRef:35], [35:  	Prijaté texty, P9_TA(2023)0204.] 

–	so zreteľom na svoju správu a odporúčanie z 22. mája 2023 týkajúce sa prešetrenia údajných prípadov porušenia práva Únie a nesprávneho úradného postupu pri jeho uplatňovaní v súvislosti s používaním softvéru Pegasus a rovnocenného špionážneho softvéru, 
–	so zreteľom na svoje uznesenie z 1. júna 2023 o porušovaní zásad právneho štátu a základných práv v Maďarsku a o zmrazených finančných prostriedkoch EÚ[footnoteRef:36], [36:  	Prijaté texty, P9_TA(2023)0216.] 

–	so zreteľom na svoje uznesenie z 13. júla 2023 o prístupe verejnosti k dokumentom – výročná správa za roky 2019 – 2021[footnoteRef:37],  [37:  	Prijaté texty, P9_TA(2023)0295.] 

–	so zreteľom na svoje uznesenie zo 4. októbra 2023 o segregácii a diskriminácii rómskych detí vo vzdelávaní[footnoteRef:38], [38:  	Prijaté texty, P9_TA(2023)0342.] 

–	zo zreteľom na článok 54 rokovacieho poriadku,
–	so zreteľom na stanovisko Výboru pre ústavné veci,
–	so zreteľom na správu Výboru pre občianske slobody, spravodlivosť a vnútorné veci (A9-0376/2023),
A.	keďže EÚ je založená na hodnotách rešpektovania ľudskej dôstojnosti, slobody, demokracie, rovnosti, zásad právneho štátu a dodržiavania ľudských práv vrátane práv osôb patriacich k menšinám, ako sa uvádza v článku 2 Zmluvy o EÚ a v charte a je zakotvené v medzinárodných dohodách o ľudských právach; keďže tieto hodnoty by mali byť spoločné a EÚ a členské štáty by ich mali presadzovať a aktívne podporovať vo svojej vnútornej a vonkajšej činnosti; keďže v posledných rokoch bol v niektorých členských štátoch zaznamenaný znepokojujúci pokles v súvislosti s dodržiavaním týchto hodnôt;
B.	keďže demokracia, právny štát a základné práva sú vzájomne sa posilňujúcimi hodnotami, ktorých narušenie predstavuje pre Úniu a práva a slobody všetkých občanov v EÚ systémovú hrozbu; keďže dodržiavanie právneho štátu zaväzuje Úniu ako celok a jej členské štáty na všetkých úrovniach riadenia;
C.	keďže slobodné, nezávislé a transparentné voľby sú pilierom demokracie;
D. 	keďže narastajúce šírenie dezinformácií je hrozbou pre demokratické fungovanie Únie; keďže obmedzenie manipulácie s informáciami je vecou verejného záujmu; keďže dezinformácie znižujú schopnosť občanov a obyvateľov EÚ prijímať rozhodnutia na základe faktov a slobodne sa zúčastňovať na demokratických procesoch; keďže silným nástrojom v boji proti dezinformáciám sú nezávislé a pluralitné médiá;
E.	keďže sloboda médií, pluralita a nezávislosť a bezpečnosť novinárov sú kľúčovými prvkami slobody prejavu a práva na informácie a majú zásadný význam pre demokratické fungovanie EÚ a jej členských štátov; keďže v posledných rokoch sú novinári a iní mediálni aktéri v mnohých členských štátoch a v zahraničí čoraz viac vystavení hrozbám, neprimeranému tlaku, zastrašovaniu, násiliu a ďalším formám zasahovania do svojej práce, najmä vtedy, keď sa zameriavajú na zneužívanie moci, korupciu, porušovanie základných práv a trestnú činnosť; keďže strategické žaloby proti verejnej účasti sú naďalej naliehavým problémom v celej EÚ; keďže alarmujúca situácia, pokiaľ ide o hrozby a útoky, sa neobmedzuje výlučne na profesionálnych novinárov a iných tradičných mediálnych aktérov; keďže vymedzenie mediálnych aktérov sa príchodom nových foriem médií v digitálnom veku rozšírilo a zahŕňa aj ďalších aktérov, ktorí prispievajú k verejnej diskusii a vykonávajú novinársku činnosť alebo plnia funkciu verejného dohľadu;
F.	keďže vládne orgány v niektorých členských štátoch a štátoch mimo EÚ použili Pegasus a iné špionážne softvéry proti novinárom, politikom, príslušníkom orgánov presadzovania práva, diplomatom, právnikom, podnikateľom, aktérom občianskej spoločnosti a iným subjektom na politické a dokonca aj kriminálne účely; keďže takéto praktiky sú mimoriadne znepokojujúce a podčiarkujú riziko zneužívania technológií sledovania na oslabovanie základných ľudských práv, demokracie a volebných procesov; 
G.	keďže korupcia je vážnou hrozbou pre demokraciu a právny štát; keďže v niektorých členských štátoch pretrvávajú vážne obavy v súvislosti s bojom proti korupcii; keďže mechanizmy na zastavenie korupcie sú vo viacerých členských štátoch slabé a naďalej v širokej miere pretrváva nedostatočná ochrana oznamovateľov; keďže cieľom nariadenia o podmienenosti právneho štátu je chrániť rozpočet Únie pred porušovaním zásad právneho štátu;
H.	keďže novinári, médiá a blogeri, obhajcovia ľudských práv, organizácie občianskej spoločnosti, aktivisti, odborové zväzy, umelci, výskumníci, oznamovatelia a politici sú čoraz viac vystavení hrozbám, obťažovaniu a ďalším formám zastrašovania z dôvodu svojej verejnej angažovanosti;
I.	keďže nezávislosť súdnictva, ktorá je základnou podmienkou demokratickej zásady deľby moci a má kľúčový význam pre zaistenie dodržiavania základných práv, je v čoraz väčšom počte členských štátov vážne ohrozená alebo dokonca štrukturálne narušovaná;
J.	keďže Súdny dvor pripomenul[footnoteRef:39], že právo na slobodu združovania zakotvené v článku 12 ods. 1 charty je jedným zo základných kameňov demokratickej a pluralitnej spoločnosti, pretože umožňuje obyvateľom EÚ konať kolektívne v oblastiach spoločného záujmu, a tým prispievať k riadnemu fungovaniu verejného života; keďže z niektorých členských štátov prichádzajú správy o čoraz väčších útokoch na slobodu zhromažďovania a združovania, a to neprimeraným používaním sily proti pokojným demonštrantom vrátane fyzických útokov voči protestujúcim;  [39:  	Európska komisia / Maďarsko (Transparentnosť združení), vec C-78/18, ECLI:EU:C:2020:476.] 

K.	keďže niektoré členské štáty zaviedli obmedzenia s úmyslom obmedziť občiansky priestor; keďže občiansky priestor v mnohých členských štátoch čelí právnemu, administratívnemu a fiškálnemu obťažovaniu, kriminalizácii a negatívnej rétorike zameranej na stigmatizáciu a delegitimizáciu organizácií občianskej spoločnosti, aktivistov a obhajcov ľudských práv a na oslabenie ich schopnosti vykonávať svoju prácu;
L.	keďže v marci 2023 komisárka Rady Európy pre ľudské práva uviedla, že situácia obhajcov ľudských práv v Európe sa alarmujúco zhoršila a vlády čoraz častejšie ignorujú svoje záväzky v oblasti ľudských práv, pričom uprednostňujú otázky národnej bezpečnosti a verejnej bezpečnosti pred ľudskými právami; keďže komisárka informovala o tom, že je čoraz viac obmedzená schopnosť obhajcov ľudských práv slobodne a bezpečne pracovať, a zároveň informovala o rôznych formách odvetných opatrení vrátane súdneho obťažovania, stíhania, neoprávnených kontrol a sledovania, očierňujúcich kampaní, hrozieb a zastrašovania v členských štátoch a susedných krajinách; keďže veľké obavy aj naďalej vyvoláva absencia účinného vyšetrovania porušovania práv obhajcov ľudských práv spáchaných štátnymi a neštátnymi aktérmi; keďže tieto činy, ktoré oslabujú demokraciu, sú súčasťou širšieho problému polarizácie spoločnosti, ktorý sa vyznačuje čoraz častejšími prejavmi nenávisti a násilia voči rôznym sociálnym alebo menšinovým skupinám;
M.	keďže na európskych hraniciach došlo k mnohým prípadom úmrtí migrantov a porušovania ľudských práv v dôsledku neúčinného riadenia a neprimeraného použitia sily orgánmi; keďže čoraz väčšie množstvo technológií vrátane umelej inteligencie sa používa na monitorovanie migrantov na vonkajších a vnútorných hraniciach EÚ; keďže kriminalizácia mimovládnych organizácií alebo akýchkoľvek iných neštátnych subjektov, ktoré vykonávajú pátracie a záchranné operácie v súlade s príslušným právnym rámcom, je porušením medzinárodného práva[footnoteRef:40], a preto ju právo EÚ nepovoľuje; keďže Súdny dvor pripomenul, že štátni príslušníci tretích krajín môžu byť uväznení len vtedy, ak existuje osobitný právny základ na obmedzenie ich práva na slobodu, a nie vtedy, ak existuje len všeobecné kritérium[footnoteRef:41]; [40:  	Poskytovanie pomoci osobám v núdzi na mori je právnou povinnosťou krajín EÚ stanovenou v medzinárodnom obyčajovom a konvenčnom práve (Medzinárodný dohovor o bezpečnosti ľudského života na mori – dohovor SOLAS z roku 1974; Dohovor Organizácie Spojených národov o morskom práve – UNCLOS, 1982; Medzinárodný dohovor o pátraní a záchrane na mori – Dohovor SAR, 1979), ako aj právo EÚ.]  [41:  	Rozsudok Súdneho dvora (druhá komora) zo 6. októbra 2022, I. L./ Politsei- ja Piirivalveamet, Vec C-241/21, ECLI:EU:C:2022:753.] 

N.	keďže počet úmrtí na európskych námorných hraniciach sa v roku 2022 v porovnaní s rokom 2021 mierne znížil, ale stále bol vyšší ako v troch rokoch pred rokom 2021[footnoteRef:42]; keďže k väčšine úmrtí došlo v centrálnom Stredozemí pri pobreží severnej Afriky[footnoteRef:43];  [42:  	Agentúra Európskej únie pre základné práva, Správa o základných právach za rok 2023, s. 148, 8. júna 2023.]  [43:  	Agentúra Európskej únie pre základné práva, Správa o základných právach za rok 2023, s. 148, 8. júna 2023.] 

O.	keďže agentúra Frontex bola predmetom viacerých správ a vyšetrovaní v súvislosti s otázkami týkajúcimi sa základných práv, ktoré vypracoval okrem iného aj Európsky úrad pre boj proti podvodom (ďalej len „OLAF“) a európsky ombudsman; keďže bývalý riaditeľ agentúry Frontex odstúpil z funkcie v apríli 2022; keďže všetky agentúry EÚ musia dodržiavať základné práva a niesť zodpovednosť v prípadoch porušovania základných práv;
P.	keďže v posledných rokoch došlo k organizovanému potláčaniu práv žien a dievčat; keďže v niektorých členských štátoch došlo k pokusom o ďalšie obmedzenie sexuálneho a reprodukčného zdravia a práv, napríklad pokiaľ ide o existujúcu právnu ochranu prístupu žien k starostlivosti pri umelom prerušení tehotenstva; keďže v posledných rokoch viedlo v niektorých členských štátoch zamedzenie prístupu k bezpečnému a legálnemu umelému prerušeniu tehotenstva k smrti viacerých žien; keďže rodovo podmienené násilie vrátane sexuálneho násilia a znásilnenia je v Európskej únii je aj naďalej veľmi rozšírené; keďže niektoré členské štáty naďalej neratifikovali Dohovor Rady Európy o predchádzaní násiliu na ženách a domácemu násiliu a o boji proti nemu (Istanbulský dohovor); keďže v EÚ silnejú hnutia proti podpore a poskytovaniu sexuálnej výchovy;
Q.	keďže rodovo motivované násilie je príčinou aj dôsledkom štrukturálnych nerovností, ktoré vychádzajú z rodových stereotypov a mocenských asymetrií, a to aj v súkromnej, sociálnej, verejnej a hospodárskej sfére;
R.	keďže z údajov z prieskumu agentúry FRA vyplýva, že diskriminácia na základe rasového alebo etnického pôvodu (vrátane Rómov, moslimov, Židov a ľudí afrického pôvodu) je v rôznych členských štátoch aj naďalej veľmi rozšírená, a to v priebehu času, ako aj v rámci rôznych skupín obyvateľstva, najmä v prípade osôb zo znevýhodneného sociálno-ekonomického prostredia; keďže rasové a etnické menšiny čelia systémovému rasizmu, trestným činom z nenávisti a nenávistným prejavom, nedostatočnému prístupu k spravodlivosti a pretrvávajúcim sociálno-ekonomickým nerovnostiam v oblastiach, ako sú bývanie, zdravotná starostlivosť, zamestnanosť a vzdelávanie, ktoré treba uznať za hlavné prekážky plného uplatňovania ich základných práv a kľúčovú prekážku začlenenia a rovnosti; keďže antisemitizmus, protirómske zmýšľanie, islamofóbia a rasizmus sú pretrvávajúcimi formami nenávisti a diskriminácie; keďže krajne pravicový extrémizmus je osobitnou hrozbou pre osoby postihnuté diskrimináciou a pre spoločnosť ako celok; keďže podľa agentúry FRA existujú náznaky o systémovom rasizme v EÚ, a to aj v orgánoch presadzovania práva; keďže v politikách a opatreniach zameraných na boj proti rasizmu a diskriminácii sa musí zohľadniť prierezová diskriminácia;
S.	keďže osoby so zdravotným postihnutím žijúce v EÚ naďalej čelia diskriminácii vrátane odmietnutia primeraných úprav, obťažovania a viacnásobných a prierezových foriem diskriminácie vo všetkých oblastiach svojho života, ktorá zahŕňa sociálno-ekonomické nevýhody, sociálnu izoláciu, zlé zaobchádzanie a násilie vrátane rodovo motivovaného násilia, nútenú sterilizáciu a potraty, chýbajúci prístup ku komunitným službám, bývanie nízkej kvality, umiestnenie do ústavnej starostlivosti, nedostatočnú zdravotnú starostlivosť a upretie príležitosti prispievať a aktívne sa zapájať do života spoločnosti;
T.	keďže značná časť Rómov[footnoteRef:44] v Európe, či už vo vidieckych alebo v mestských oblastiach, žije vo veľmi neistých a zlých sociálno-ekonomických podmienkach; keďže väčšina Rómov je zbavená základných ľudských práv vo všetkých oblastiach života; keďže v niektorých členských štátoch sú deti aj naďalej umiestňované do segregovaných škôl a pretrváva diskriminačná prax umiestňovania detí z etnických a rasových menšín do škôl pre deti s mentálnym postihnutím; [44:  	Pojem „Rómovia“ zahŕňa rôzne skupiny, medzi ktoré patria Rómovia, Kaleovia, Manuši, Aškalovia, Travelleri, Lovári, Rissende, Bojaša, Domare, Kalderaši, Romaničal a Sinti. Neexistuje žiadna spoločne dohodnutá terminológia, keďže niektoré komunity uprednostňujú pojem „Rómovia“.] 

U.	keďže v celej EÚ pretrváva trend rastúcej diskriminácie, nenávistných prejavov a násilia voči LGBTIQ+ osobám a obhajcom práv LGBTIQ+ osôb; keďže LGBTIQ+ osoby stále čelia diskriminácii a vylúčeniu vo viacerých členských štátoch, pokiaľ ide o sociálnu ochranu, sociálne zabezpečenie, prístup k zdravotnej starostlivosti, vzdelávaniu, právnej ochrane a prístup k tovaru a iným službám, ktoré sú dostupné verejnosti vrátane bývania, a ich poskytovanie; keďže judikatúra Súdneho dvora, ktorá chráni sociálne práva a súkromný život párov rovnakého pohlavia a detí narodených rodičom rovnakého pohlavia, ako napríklad vec Coman (C-673/16) a vec Baby Sara (C-490/20), sa nevykonáva; keďže na intersexuálnych deťoch sa vykonávajú chirurgické zákroky a lekárske ošetrenia bez ich predchádzajúceho osobného, úplného a informovaného súhlasu; keďže mrzačenie pohlavných orgánov intersexuálnych osôb môže mať celoživotné následky, napríklad môže vyústiť do psychickej traumy a telesných porúch;
V.	keďže počet trestných činov z nenávisti a nenávistných prejavov v EÚ za posledných niekoľko rokov neustále narastá[footnoteRef:45], najmä v dôsledku rastúceho počtu používateľov sociálnych médií a toho, že internet je pre nenávistné prejavy veľmi vhodným prostredím; keďže obchodný model platforiem sociálnych médií založený na mikrocielenej reklame prispieva k šíreniu a posilňovaniu nenávistných prejavov podnecujúcich diskrimináciu a násilie; keďže vzdelávacie systémy sú kľúčové pre zabezpečenie digitálneho vzdelania, gramotnosti a zručnosti pre každého a podporujú chápanie digitálnych technológií používateľmi, prekonávajú nerovnosti, zlepšujú digitálne začleňovanie a posilňujú a chránia jednotlivcov a ich práva, pričom stanovujú ich úlohy; keďže nenávistné prejavy môžu viesť k trestným činom z nenávisti; keďže podľa agentúry FRA až deväť z desiatich trestných činov z nenávisti a útokov motivovaných nenávisťou v EÚ nie je nahlásených, a teda ani sankcionovaných; [45:  	Európska parlamentná výskumná služba, stručný prehľad: Boj proti nenávistným prejavom a trestným činom z nenávisti v EÚ, jún 2022.] 

W.	keďže článok 21 charty zakazuje akúkoľvek diskrimináciu založenú na jazyku alebo príslušnosti k národnostnej menšine; keďže jej článok 22 zaručuje rešpektovanie jazykovej rozmanitosti;
X.	keďže EÚ je založená na podpore sociálnych, kultúrnych a hospodárskych práv; keďže počet ľudí, ktorí v EÚ žijú v chudobe, je aj naďalej vysoký, pričom viac ako každému piatemu dieťaťu hrozí chudoba a takmer každý štvrtý Európan je ohrozený chudobou alebo sociálnym vylúčením; keďže cyklus chudoby prehlbuje ďalšie nerovnosti, ako je prístup ľudí k vzdelávaniu, cenovo dostupnému bývaniu, zdravotnej starostlivosti a zamestnaniu; keďže v dôsledku energetickej krízy a inflácie vzrástol počet ľudí postihnutých neistotou, chudobou a sociálnym vylúčením; keďže článok 151 ZFEÚ odkazuje na základné sociálne práva tak, ako sú stanovené v Európskej sociálnej charte; keďže Európsky pilier sociálnych práv a vykonávanie jeho akčného plánu sú kľúčovými nástrojmi na začlenenie sociálnych priorít do všetkých politík EÚ a usmernením pre skutočné vykonávanie jeho 20 zásad;
Y.	keďže pristúpenie EÚ k Európskemu dohovoru o ľudských právach (EDĽP) je povinnosťou podľa článku 6 ods. 2 Zmluvy o EÚ a zostáva vysokou prioritou;
Z.	keďže členské štáty a inštitúcie a orgány EÚ vrátane Súdneho dvora, Agentúry EÚ pre základné práva (FRA) a Európskej prokuratúry (EPPO) zohrávajú kľúčovú úlohu pri presadzovaní hodnôt EÚ a zaisťovaní dodržiavania základných práv;
AA.	keďže európska ombudsmanka prešetrila osobné textové správy a hovory týkajúce sa obstarávania vakcín proti ochoreniu COVID-19 medzi predsedníčkou Komisie a výkonným riaditeľom spoločnosti Pfizer, ktoré Komisia odmietla zverejniť; keďže v júli 2022 dospela ombudsmanka k záveru, že takéto odmietnutie je nesprávnym úradným postupom[footnoteRef:46]; [46:  	Európska ombudsmanka Odporúčanie k zamietnutiu Európskej komisie poskytnúť prístup verejnosti k textovým správam medzi predsedníčkou Komisie a výkonným riaditeľom farmaceutickej spoločnosti o nákupe očkovacej látky proti ochoreniu COVID-19 (vec 1316/2021/MIG).] 

AB.	keďže vo viacerých členských štátoch, najmä v Maďarsku a Poľsku, dochádza už niekoľko rokov k odbúravaniu právneho štátu v dôsledku systematického úsilia tamojších vlád, proti ktorým sa vedú postupy podľa článku 7 ods. 1 Zmluvy o EÚ; keďže rýchlo narastajú obavy týkajúce sa právneho štátu a základných práv v iných členských štátoch; keďže je nevyhnutné zabezpečiť, aby členské štáty dodržiavali záväzky OBSE a iné medzinárodné povinnosti a normy pre demokratické voľby vrátane Benátskej komisie;
AC.	keďže chudoba je formou štrukturálneho násilia a sociálnej nespravodlivosti vychádzajúcich z rodových rozdielov, diskriminácie a nerovnakých príležitostí na prístup k tovaru a službám, čo vedie k porušovaniu základných práv; keďže boj proti chudobe si vyžaduje prierezový prístup a osobitnú pozornosť jednotlivcom v zraniteľných situáciách, ako sú deti, ženy, rasovo a etnicky vyčlenené komunity, LGBTIQ+ osoby, migranti a žiadatelia o azyl a osoby so zdravotným postihnutím, ako aj jednotlivci zo sociálno-ekonomicky znevýhodneného prostredia;
AD.	keďže podľa správy Európskej environmentálnej agentúry s názvom Kvalita ovzdušia v Európe v roku 2022 došlo len v roku 2020 v dôsledku vystavenia znečisteniu ovzdušia jemnými tuhými časticami v Únii k 238 000 predčasných úmrtí;
Právny štát a prístup k spravodlivosti
1.	pripomína význam slobodných médií pri presadzovaní demokracie, vyvodzovaní zodpovednosti verejných a súkromných inštitúcií a pri umožňovaní prístupu občanov k informáciám, ktoré sú založené na faktoch; zdôrazňuje význam plurality médií a slobody pri vykonávaní novinárskeho povolania; dôrazne odsudzuje, že v roku 2022 bol zaznamenaný ďalší celosvetový rekord, pokiaľ ide o počet uväznených novinárov, a vyzýva na plný výkon spravodlivosti, pokiaľ ide o zabíjanie investigatívnych novinárov v EÚ;
2.	vyzýva členské štáty, aby vykonávali odporúčanie Komisie o ochrane novinárov a obhajcov ľudských práv, ktorí sú zapojení do verejnej účasti, pred zjavne neopodstatnenými alebo zneužívajúcimi súdnymi konaniami, a najmä aby zrušili tresty odňatia slobody za prípady ohovárania, dekriminalizovali ohováranie a namiesto toho uprednostňovali občianskoprávne alebo správne konania; vyzýva Komisiu, aby sa zaoberala závažnosťou strategických žalôb proti verejnej účasti v trestnom konaní tým, že predloží návrh opatrení na zaručenie toho, aby sa ohováranie, urážka na cti a hanobenie, ktoré vo väčšine členských štátov predstavujú trestné činy, nemohli použiť na strategické žaloby proti verejnej účasti vo verejnom alebo súkromnom stíhaní; zdôrazňuje, že strategické žaloby proti verejnej účasti sú len jednou z metód používanou na umlčanie novinárov, a vyzýva Komisiu, aby ďalej skúmala iné praktiky a aby zasiahla; vyzýva politikov, aby verejne odsúdili hrozby a útoky proti novinárom;
3.	opakuje svoje znepokojenie nad porušovaním základných práv, pokiaľ ide o používanie softvéru Pegasus a rovnocenného špionážneho softvéru zameraného na jednotlivcov a vysokopostavené osobnosti, ako sú novinári, blogeri, obhajcovia ľudských práv, politici a iní; zdôrazňuje, že nezákonné používanie špionážneho softvéru vládami štátov priamo a nepriamo ovplyvňuje integritu rozhodovania, čím sa oslabuje demokracia v EÚ a podčiarkuje naliehavá potreba väčšej transparentnosti a právnej zodpovednosti odvetvia dohľadu;
4.	vyzýva členské štáty, najmä Grécko, Maďarsko, Poľsko, Španielsko a Cyprus, aby dodržiavali odporúčania zo správy o používaní softvéru Pegasus a rovnocenného špionážneho softvéru; pripomína svoje odporúčania týkajúce sa dodržiavania spoločných noriem EÚ, keďže individuálne práva nemožno ohroziť tým, že sa umožní neobmedzený prístup k sledovaniu;
5.	naliehavo vyzýva členské štáty, aby vypracovali národné akčné plány pre bezpečnosť novinárov a vytvorili priaznivé prostredie pre pluralitné a nezávislé médiá, aby sa im darilo a mohli zohrávať zásadnú kontrolnú úlohu pri vyvodzovaní zodpovednosti vlád a iných aktérov;
6.	pripomína, že obchodovanie so špionážnym softvérom a jeho používanie treba prísne regulovať; zdôrazňuje, že používanie špionážneho softvéru musí byť povolené len vo výnimočných a osobitných prípadoch vyšetrovania obmedzenej a uzavretej škály jasne a presne vymedzených závažných trestných činov, musí byť odôvodnené od prípadu k prípadu, musí byť v súlade s chartou a ďalšími príslušnými právnymi predpismi Únie a musí byť nariadené ex ante nezávislým a nestranným súdnym orgánom spolu s účinnými, známymi a prístupnými nápravnými opatreniami; zdôrazňuje, že každé sledovanie špionážnym softvérom musí podliehať kontrole ex post nezávislým orgánom dohľadu, ktorý musí zabezpečiť, aby sa každé povolené sledovanie realizovalo v súlade so základnými právami a podmienkami stanovenými Súdnym dvorom, Európskym súdom pre ľudské práva (ďalej len „ESĽP“) a Benátskou komisiou; trvá na tom, aby jednotlivci, u ktorých bol použitý špionážny softvér, mali prístup k skutočnému a zmysluplnému právnemu prostriedku nápravy;
7.	zdôrazňuje, že korupcia je nezlučiteľná s hodnotami demokracie a právneho štátu, pretože prehlbuje nerovnosti a oslabuje dôveru občanov v dobrú správu vecí verejných; je hlboko znepokojený rastúcou mierou korupcie vo viacerých členských štátoch, najmä v prípadoch, ktoré sa týkajú vysokopostavených úradníkov a politikov; opätovne odsudzuje údajné prípady korupcie súčasných a bývalých poslancov Európskeho parlamentu; v tejto súvislosti víta prijatie návrhov na zmenu rokovacieho poriadku v záujme posilnenia jeho integrity, nezávislosti a zodpovednosti; je znepokojený nerovnakou mierou vykonávania protikorupčného rámca EÚ v členských štátoch; žiada, aby pravidlom bola nulová tolerancia voči korupcii; vyzýva na zriadenie nezávislého orgánu pre etiku; vyzýva členské štáty, aby zabezpečili úplné vykonávanie smernice o ochrane oznamovateľov[footnoteRef:47]; [47:  	Smernica Európskeho parlamentu a Rady (EÚ) 2019/1937 z 23. októbra 2019 o ochrane osôb, ktoré nahlasujú porušenia práva Únie (Ú. v. EÚ L 305, 26.11.2019, s. 17).] 

8.	zdôrazňuje, že nezávislosť súdnictva a účinný systém bŕzd a protiváh, ktoré sa môžu v jednotlivých členských štátoch líšiť, sú kľúčovými prvkami právneho štátu; zdôrazňuje, že vo viacerých členských štátoch pretrvávajú vážne obavy, pokiaľ ide o právny štát a nezávislosť súdnictva; odsudzuje všetky pokusy vlád členských štátov priamo alebo organizačnými prostriedkami politicky ovplyvňovať alebo kontrolovať nezávislé rozhodovanie súdov;
9.	podporuje vytvorenie stratégie EÚ na zabezpečenie konkrétnych a koordinovaných opatrení na úrovni EÚ, a to aj zriadením ochranného mechanizmu pre obhajcov ľudských práv v Európe na základe príkladov zahraničnej politiky EÚ, s cieľom zabezpečiť prevenciu, priamu pomoc a zodpovednosť;
10.	podporuje využívanie Mechanizmu na podporu obnovy a odolnosti a horizontálnych podmienok umožňujúcich zmrazenie finančných prostriedkov EÚ na boj proti korupcii a zaostávaniu v oblasti právneho štátu v členských štátoch; zdôrazňuje, že finančné prostriedky obmedzené rôznymi opatreniami podmienenosti sa môžu uvoľniť až po splnení kľúčových základných podmienok; naliehavo vyzýva členské štáty, aby dokončili vhodné opatrenia na dosiahnutie míľnikov stanovených v ich príslušných plánoch obnovy a odolnosti; vyzýva Európsku radu, aby prijala opatrenia a rozhodla, či sa Maďarsko dopustilo závažného a pretrvávajúceho porušovania hodnôt EÚ podľa článku 7 ods. 2 Zmluvy o EÚ; vyjadruje hlboké poľutovanie nad systematickým obviňovaním komunity LGBTQI+ maďarskými orgánmi; zdôrazňuje, že Rada nesie spoločnú zodpovednosť za ochranu hodnôt zakotvených v článku 2 Zmluvy o EÚ a ak by tak nečinila, malo by to dlhodobé a potenciálne škodlivé dôsledky; trvá na tom, aby sa rešpektovala úloha a právomoci Európskeho parlamentu;
11.	vyjadruje poľutovanie nad tým, že niektoré členské štáty predlžujú núdzové opatrenia nad rámec toho, čo je nevyhnutné a primerané, a snažia sa urýchlene prijať právne predpisy bez riadnej konzultácie;
12.	opätovne zdôrazňuje bezprostrednú potrebu vytvoriť mechanizmus EÚ pre demokraciu, právny štát a základné práva a naliehavo vyzýva Komisiu a Radu, aby bezodkladne začali rokovania s Európskym parlamentom o takejto dohode;
13.	víta zavedenie vysielania a priamych prenosov zo zasadnutí Súdneho dvora v roku 2022 s cieľom poskytnúť verejnosti čiastočný prístup k jeho súdnej činnosti;
Slobody
14.	vyjadruje hlboké znepokojenie nad čoraz väčším ohrozením slobody združovania, prejavu a zhromažďovania; pripomína, že právo na pokojné zhromažďovanie možno obmedziť len vtedy, ak sa to ustanovuje zákonom a je to nevyhnutné a primerané na ochranu všeobecného záujmu uznaného Úniou alebo práv a slobôd iných; odsudzuje v niektorých prípadoch použitie násilných a neprimeraných zásahov orgánov presadzovania práva počas pokojných protestov, ako aj prípady svojvoľného masového zatýkania potenciálnych demonštrantov; nabáda príslušné vnútroštátne orgány, aby zabezpečili transparentné, nestranné, nezávislé a účinné vyšetrovanie podozrení či obvinení z použitia neprimeranej sily; vyzýva členské štáty, aby využívali alternatívne postupy na zachovanie verejného poriadku, ktoré sa už v iných členských štátoch ukázali ako účinné;
15.	zdôrazňuje, že na zabezpečenie slobody prejavu a práva na informácie, ktoré sú základom každej demokracie, musia byť informácie všeobecne prístupné a rôznorodé; zdôrazňuje, že musí byť zaručená umelecká sloboda; zdôrazňuje, že dezinformácie môžu výrazne narušiť fungovanie demokratických spoločností, hospodárstiev a politických systémov; pripomína potrebu zahrnúť mediálnu a digitálnu gramotnosť do občianskej výchovy s cieľom bojovať proti šíreniu dezinformácií; opakuje svoje odporúčania prijať účinné opatrenia na boj proti dezinformáciám šíreným zlomyseľnými zahraničných mocnosťami, najmä so zreteľom na nadchádzajúce voľby do Európskeho parlamentu; zdôrazňuje, že na účinný boj proti dezinformáciám a propagande je mimoriadne potrebné nezávislé a pluralitné mediálne prostredie online i offline, ktoré sa musí podporovať, a to aj účinnými opatreniami proti koncentrácii médií;
16.	zdôrazňuje, že podľa práva Únie musia byť národné regulačné orgány a/alebo inštitúcie funkčne nezávislé od svojej vlády a nesmú žiadať ani prijímať žiadne pokyny od žiadneho iného orgánu; konštatuje, že mimoriadne dôležitá je politická nezávislosť regulácie médií a dohľadu členských štátov a Komisie, ochrana redakčnej nezávislosti v celej EÚ, ako aj ochrana novinárov pred sledovaním a ochrana novinárskych zdrojov; naliehavo v tejto súvislosti vyzýva na prijatie účinného európskeho aktu o slobode médií s cieľom zaručiť nezávislosť, pluralitu a slobodu médií v celej EÚ a zabezpečiť transparentnosť vlastníctva a financovania;
17.	zdôrazňuje kľúčovú úlohu organizácií občianskej spoločnosti pri podpore aktívneho občianstva, základných práv a demokratickej účasti v Európe; naliehavo vyzýva Komisiu, aby predložila stratégiu a zaviedla minimálne normy na ochranu organizácií občianskej spoločnosti vo všetkých členských štátoch s cieľom podporiť regulačné a politické prostredie bez odstrašujúcich účinkov, hrozieb a útokov a poskytnúť organizáciám občianskej spoločnosti udržateľný a nediskriminačný prístup k zdrojom a podporiť ich zapojenie do občianskeho dialógu a účasť na tvorbe politík; odsudzuje, že situácia obhajcov ľudských práv v EÚ sa v posledných rokoch alarmujúco zhoršila; naliehavo vyzýva Komisiu a členské štáty, aby prijali potrebné opatrenia, aby obhajcovia ľudských práv mohli pracovať bez prekážok a neistoty;
18.	pripomína, že podľa článku 6 charty má každý právo na slobodu a bezpečnosť, čo znamená, že každý v EÚ by mal byť chránený pred nezákonným a svojvoľným zatknutím; vyzýva členské štáty, aby sa riadili odporúčaním Komisie o procesných právach podozrivých a obvinených osôb s cieľom zlepšiť podmienky zadržiavania, a tým zabezpečiť vyššiu ochranu práva na slobodu a bezpečnosť;
19.	odsudzuje nárast diskriminácie na základe náboženstva a viery a rasistických incidentov v EÚ; vyzýva Komisiu a členské štáty, aby v tejto súvislosti prijali rozhodné opatrenia, a to aj na medzinárodnej úrovni; pripomína, že podľa článku 10 charty má každý právo na slobodu myslenia, svedomia a náboženského vyznania; vyjadruje poľutovanie nad tým, že prípady diskriminácie a rasistických a xenofóbnych trestných činov sa často neoznamujú úradom, čo vedie de facto k beztrestnosti; vyjadruje ľútosť, že nie všetky členské štáty plne transponovali rámcové rozhodnutie o boji proti niektorým formám a prejavom rasizmu a xenofóbie prostredníctvom trestného práva;
20.	je znepokojený rastúcim počtom prípadov policajného násilia voči rómskemu obyvateľstvu; vyzýva členské štáty, aby tieto incidenty dôkladne vyšetrili a zabezpečili, aby nedochádzalo k beztrestnému zavádzaniu a/alebo vykonávaniu represívnych a násilných opatrení voči rómskym jednotlivcom alebo komunitám; ďalej vyzýva členské štáty, aby sa zamerali na problém neobjektívnych policajných záznamov, podávania správ, trestných stíhaní a súdnych rozsudkov a nedostatočný prístup Rómov k spravodlivosti;
21.	poukazuje na to, že v dôsledku datafikácie každodenného života a škandálov v súvislosti s údajmi rastie význam práva na ochranu osobných údajov; opätovne vyjadruje obavy z nerovnomerného uplatňovania všeobecného nariadenia o ochrane údajov; podporuje iniciatívy na posilnenie legislatívneho procesu v oblasti regulačného rámca EÚ pre umelú inteligenciu, ktorý by poskytoval účinné záruky v oblasti základných práv;
22.	dôrazne odsudzuje rozsiahle porušovanie základných práv migrantov vrátane utečencov a používanie neprimeraného násilia voči nim na hraniciach EÚ vrátane svojvoľného zadržiavania, neľudských životných podmienok a nedostatočného prístupu k zdravotnej starostlivosti, nezákonných návratov a násilného zavracania migrantov; je veľmi znepokojený tým, že členské štáty vo svojich vnútroštátnych právnych predpisoch ustanovujú využívanie postupov zavracania; odsudzuje všetky zákony v členských štátoch, ktoré podkopávajú účinnú ochranu ľudských práv utečencov, žiadateľov o azyl a migrantov na pevnine a na mori, ako aj kriminalizáciu humanitárnych pracovníkov a aktivistov; zdôrazňuje, že takmer tretina žiadateľov o azyl sú deti, a opakuje, že zadržiavanie detí pri imigrácii by nemalo byť povolené;
23.	vyzýva EÚ a členské štáty, aby zabezpečili zavedenie účinných mechanizmov dohľadu s cieľom zaistiť dodržiavanie základných práv na vonkajších hraniciach, čo by malo zahŕňať aj monitorovanie činností hraničného dozoru; ďalej vyzýva Komisiu a členské štáty, aby zabezpečili, že jednotlivci, ktorých údaje sú uložené v databázach rozsiahlych informačných systémov EÚ, budú informovaní o svojich právach a budú mať prístup k dostupným prostriedkom nápravy;
24.	dôrazne odsudzuje početné úmrtia utečencov a migrantov na mori, ktorí sú často obeťami obchodovania s ľuďmi a čelia neľudskému a ponižujúcemu zaobchádzaniu bez toho, aby sa bral akýkoľvek ohľad na ich bezpečnosť; opätovne zdôrazňuje povinnosť podľa medzinárodného morského práva pomáhať osobám v núdzi a naliehavo vyzýva na vykonávanie kontinuálnych koordinovaných pátracích a záchranných operácie s rýchlym vylodením a vyzýva členské štáty, aby prijali všetky možné opatrenia na záchranu životov ľudí ohrozených na mori; žiada, aby sa rešpektovalo právo na azyl všetkých osôb zachránených na mori, a to posudzovaním individuálnych okolností od prípadu k prípadu;
25.	konštatuje, že viaceré členské štáty využívajú národnú bezpečnosť ako určujúci faktor vnútornej politiky, ako je migrácia; zdôrazňuje, že všetky opatrenia prijaté na základe národnej bezpečnosti musia byť nevyhnutné a primerané a nesmú byť v rozpore s právami zaručenými chartou; pripomína, že v článku 19 charty sa stanovuje ochrana v prípade vysťahovania, vyhostenia alebo extradície s tým, že hromadné vyhostenie je zakázané, a preto sa vyžaduje individuálne posudzovanie a zakazuje sa zamietnutie žiadostí o medzinárodnú ochranu výlučne na základe konkrétnej štátnej príslušnosti;
26.	víta aktiváciu smernice EÚ o dočasnej ochrane[footnoteRef:48] po vojne na Ukrajine, ktorej cieľom je zabezpečiť utečencom a žiadateľom o azyl akéhokoľvek pôvodu prístup k ochrane; pripomína, že pri zabezpečovaní prístupu k ubytovaniu, zamestnaniu, vzdelávaniu, zdravotnej starostlivosti a službám sociálneho zabezpečenia podľa smernice o dočasnej ochrane sa musí zohľadňovať rodový prístup; vyjadruje poľutovanie nad nerovným zaobchádzaním, rasovou diskrimináciou a násilím, ktorým čelia osoby utekajúce pred konfliktmi, ktoré nie sú ukrajinskými občanmi, najmä osoby inej farby pleti a LGBTIQ+ osoby; vyjadruje poľutovanie nad dvojakými normami uplatňovanými na migrantov a utečencov v EÚ a naliehavo vyzýva na ukončenie tejto situácie; [48:  	Smernica Rady 2001/55/ES z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov (Ú. v. ES L 212, 7.8.2001, s. 12).] 

27.	víta odporúčanie Výboru ministrov Rady Európy o ochrane práv migrantiek, utečeniek a dievčat žiadajúcich o azyl, v ktorom vyzýva členské štáty, aby prijali opatrenia na predchádzanie diskriminácii týchto žien, a to aj podporou prístupu k zamestnaniu, sexuálnej a reprodukčnej zdravotnej starostlivosti a uľahčením prístupu k službám a spravodlivosti pre osoby, ktoré zažili rodovo motivované násilie[footnoteRef:49]; [49:  	Rada Európy, odporúčanie Výboru ministrov Rady Európy CM/Rec(2022)17 o ochrane práv migrantiek, utečeniek a dievčat žiadajúcich o azyl, 20. mája 2022.] 

28.	so znepokojením berie na vedomie veľký počet osôb bez štátnej príslušnosti v EÚ, najmä detí, ktoré sa bez štátnej príslušnosti narodili; vyzýva Komisiu, aby vypracovala komplexnú stratégiu a akčný plán na riešenie stavu osôb bez štátnej príslušnosti v EÚ a na ich ochranu pred vyhostením; vyzýva členské štáty, aby riadne identifikovali, uznali a chránili osoby bez štátnej príslušnosti a zamerali sa na riešenie špecifických problémov, ktoré ich robia zraniteľnými;
Rovnosť a dôstojnosť
29.	vyzýva Komisiu, aby zabezpečila dodržiavanie práva na nediskrimináciu a rovnaké zaobchádzanie v celej EÚ; vyjadruje poľutovanie nad tým, že Rada už od roku 2008 blokuje návrh horizontálnej antidiskriminačnej smernice; domnieva sa, že akákoľvek aktualizácia tohto návrhu Komisiou musí vychádzať z pozície Európskeho parlamentu, zameriavať sa na prierezovú diskrimináciu a výslovne zakazovať diskrimináciu na základe akejkoľvek kombinácie dôvodov uvedených v charte; vyjadruje poľutovanie nad tým, že Rada tieto požiadavky ignorovala, a naliehavo ju vyzýva, aby ich začlenila do svojho mandátu a aby prijala všetky primerané opatrenia na boj proti diskriminácii v EÚ;
30.	vyzýva Komisiu, aby monitorovala vykonávanie národných akčných plánov proti rasizmu členskými štátmi a akčného plánu EÚ proti rasizmu a zabezpečila v tej súvislosti náležité následné opatrenia; ďalej naliehavo vyzýva Komisiu, aby začlenila boj proti rasizmu a diskriminácii do všetkých politík EÚ; vyzýva nadchádzajúce predsedníctva Rady, aby sa vážne zaoberali vytvorením Rady pre rodovú a inú rovnosť;
31.	vyzýva Komisiu a členské štáty, aby účinnými legislatívnymi a politickými opatreniami v členských štátoch i krajinách zapojených do procesu rozširovania bojovali proti rasovej diskriminácii vo všetkých oblastiach spoločnosti s osobitným zameraním na vzdelávanie a prevenciu segregácie v školách;
32.	pripomína, že v oblasti digitalizácie treba veľkú pozornosť venovať diskriminačným predsudkom zavádzaným do nových technológií a od vývojárov a nasadzujúcich subjektov vyžadovať verejne prístupné informácie o tom, ako sú tieto systémy nastavené; vyzýva Komisiu a členské štáty, aby zaviedli opatrenia, ktorými sa zabráni, aby nové technológie vrátane umelej inteligencie prehlbovali diskrimináciu, existujúce nerovnosti a chudobu; vyzýva Komisiu a členské štáty, aby zabezpečili, že systémy umelej inteligencie sa budú riadiť zásadami transparentnosti, vysvetliteľnosti, spravodlivosti a zodpovednosti, ako aj zavedenie posúdení vplyvu na základné práva; ďalej vyzýva Komisiu a členské štáty, aby sa zaoberali medzerami v rodovej oblasti a v oblasti rozmanitosti v odvetviach informačných a komunikačných technológií (IKT) a v oblasti vedy, technológií, inžinierstva a matematiky (STEM), najmä pri vývoji nových technológií a predovšetkým v rozhodovacích pozíciách; 
33.	pripomína, že je dôležité, aby boli pre deti z národnostných menšín k dispozícii špecializované školy ponúkajúce vzdelávanie v ich jazyku; nabáda na začlenenie zástupcov národnostných menšín do rozhodovacích procesov, ktoré majú vplyv na ich vzdelávacie systémy;
34.	pripomína, že rodovo motivované násilie je veľmi rozšírené vo všetkých členských štátoch EÚ; dôrazne odsudzuje rýchle zhoršovanie situácie v oblasti práv žien a LGBTIQ+ osôb vo viacerých členských štátoch; dôrazne odsudzuje odopieranie prístupu k službám bezpečného a legálneho umelého prerušenia tehotenstva, keďže ide o formu rodovo motivovaného násilia; zdôrazňuje, že Európsky súd pre ľudské práv rozhodol, že reštriktívne zákony týkajúce sa umelého prerušenia tehotenstva a nedostatočné vykonávanie porušujú právo žien na telesnú autonómiu a integritu; opätovne odsudzuje poľský zákon, ktorý ukladá takmer úplný zákaz umelého prerušenia tehotenstva; pripomína, že občania, ktorí ženám pomáhajú získať prístup k službám umelého prerušenia tehotenstva, ak nie sú voľne alebo legálne prístupné, by nemali byť stíhaní; opakuje svoju výzvu na zahrnutie práva na umelé prerušenie tehotenstva do charty;
35.	víta návrh Komisie na smernicu o boji proti násiliu páchanému na ženách a domácemu násiliu a vyzýva na urýchlené ukončenie rokovaní a zahrnutie rodovo motivovaného násilia do zoznamu trestných činov EÚ; zdôrazňuje, že takáto smernica by mala ako minimálnu normu garantovať záväzky stanovené v Istanbulskom dohovore a jej cieľom by malo byť posilnenie týchto noriem s cieľom zvýšiť úroveň ochrany; víta ratifikáciu Istanbulského dohovoru Európskou úniou s účinnosťou od 1. októbra 2023; vyzýva zostávajúce členské štáty, aby dohovor urýchlene ratifikovali s cieľom chrániť ženy pred násilím;
36.	podčiarkuje, že osoby so zdravotným postihnutím, najmä ženy, aj naďalej čelia viacnásobnej a prierezovej diskriminácii na základe svojho zdravotného postihnutia a pohlavia, rasy, etnického pôvodu, veku, náboženstva, viery, sexuálnej orientácie, migračného postavenia alebo sociálno-ekonomickej situácie, v ktorej sa nachádzajú; zdôrazňuje, že ženy a dievčatá so zdravotným postihnutím sú obzvlášť vystavené rodovo motivovanému násiliu vrátane fyzického, sexuálneho, psychologického a ekonomického násilia; vyzýva Komisiu a členské štáty, aby zabezpečili zavedenie a prístupnosť mechanizmov na oznamovanie násilia páchaného na osobách so zdravotným postihnutím, ako aj služieb poskytovania podpory obetiam;
37.	zdôrazňuje, že práva dieťaťa sú univerzálne a že každé dieťa by malo mať rovnaké práva bez diskriminácie, napríklad právo na uznanie rodičovstva, a to aj pre páry rovnakého pohlavia; víta návrh Komisie na nariadenie o právomoci, rozhodnom práve, uznávaní rozhodnutí a prijímaní verejných listín vo veciach rodičovstva a o zavedení európskeho osvedčenia o rodičovstve s cieľom chrániť práva všetkých detí tým, že sa zabezpečí, aby sa ich rodičovské väzby vrátane, najmä, rodičov rovnakého pohlavia, vytvorené v jednom členskom štáte, uznávali vo všetkých členských štátoch EÚ;
38.	vyzýva členské štáty, aby násilnú sterilizáciu trestali ako trestný čin; opakuje svoju pozíciu, že smernica o boji proti násiliu na ženách a domácemu násiliu by mala zahŕňať násilnú sterilizáciu ako trestný čin podľa článku 83 ods. 1 ZFEÚ;
39.	pripomína, že trestné činy z nenávisti a nenávistné prejavy motivované rasizmom, xenofóbiou alebo náboženskou neznášanlivosťou či nepriateľstvom alebo predsudkami voči zdravotnému postihnutiu, sexuálnej orientácii, rodovej identite, rodovým prejavom alebo pohlavným znakom sú extrémnymi príkladmi diskriminácie; konštatuje, že členské štáty majú povinnosť bojovať proti trestným činom z nenávisti a vyšetrovať ich, trestať páchateľov a prijímať preventívne opatrenia; zdôrazňuje potrebu primeraného zaznamenávania trestných činov z nenávisti orgánmi presadzovania práva s cieľom lepšie pochopiť povahu a výskyt tohto javu a jeho vplyv na obete, ako aj potrebu zameriavať sa na ich základné príčiny;
40.	víta iniciatívu Komisie rozšíriť zoznam trestných činov EÚ v článku 83 ods. 1 ZFEÚ o nenávistné prejavy a trestné činy z nenávisti a zdôrazňuje potrebu zabezpečiť dôslednú trestnoprávnu reakciu EÚ na nenávistné prejavy a trestné činy z nenávisti; vyjadruje veľké poľutovanie nad oneskoreným schválením iniciatívy a opakuje svoju výzvu Rade, aby dôsledne pracovala na dosiahnutí konsenzu;
41.	pripomína, že právnymi predpismi EÚ o nenávistných prejavoch a trestných činoch z nenávisti by sa mala všeobecne chrániť ľudská dôstojnosť a malo by sa bojovať proti nenávisti a neznášanlivosti bez ohľadu na motiváciu týchto prejavov a činov a s osobitným zameraním na cieľové osoby, skupiny a komunity; dôrazne odsudzuje všetky formy nenávistných prejavov a očierňujúcich kampaní vo verejných médiách proti novinárom, politikom, verejným činiteľom, aktivistom a ďalším osobám;
42.	vyzýva Komisiu, aby účinne monitorovala vykonávanie opatrení obsiahnutých v rôznych stratégiách v oblasti rovnosti, ako sú stratégia EÚ pre rovnosť LGBTIQ+ osôb na roky 2020 – 2025, stratégia EÚ pre rodovú rovnosť na roky 2020 – 2025, stratégia pre rovnosť a začlenenie Rómov a akčný plán EÚ proti rasizmu na roky 2020 – 2025; naliehavo vyzýva členské štáty, aby urýchlene vypracovali a vykonali národné akčné plány proti rasizmu;
43.	víta, že sa Komisia po prvýkrát uplatnila samostatné porušenie článku 2 Zmluvy o EÚ, keď Súdnemu dvoru postúpila maďarský „zákon o ochrane detí“, ktorý bol použitý na zamaskovanie iných cieľov;
Spoločenské, hospodárske a environmentálne práva
44.	uznáva, že chudoba je ďalšou formou diskriminácie, ktorá vedie k porušovaniu základných práv a k nerovnému prístupu k výrobkom a službám; zdôrazňuje osobitnú zraniteľnosť detí a vplyv, ktorý má chudoba na ne a na ich fyzický a psychický vývoj; vyzýva Komisiu, Radu a členské štáty, aby vypracovali prierezové politiky na zníženie chudoby a sociálneho vylúčenia a aby pritom osobitnú pozornosť venovali jednotlivcom v ohrození; víta schválenie Európskej záruky pre deti, domnieva sa však, že treba vyvinúť väčšie úsilie, najmä v oblasti sociálnej ochrany; vyzýva členské štáty, aby zaručili rovnaký prístup a príležitosti pre kvalitné vzdelávanie a zamestnanie, keďže zohrávajú kľúčovú úlohu pri zmierňovaní nerovnosti a vymanení ľudí z chudoby;
45.	je hlboko znepokojený nárastom chudoby, nerovností a sociálneho vylúčenia v EÚ; vyzýva členské štáty, aby bojovali proti tzv. menštruačnej chudobe a zrušili DPH na výrobky osobnej hygieny; zdôrazňuje, že dlhodobé hospodárske dôsledky pandémie ochorenia COVID-19 a zvýšenie cien potravín a energií závažne ovplyvnili práva ľudí s nízkymi príjmami alebo žijúcimi v chudobe vrátane práva na primeranú životnú úroveň, potraviny, zdravie, bývanie a sociálne zabezpečenie; vyzýva Komisiu a Radu, aby vypracovali makroekonomické politiky, ktoré sa budú riadiť nielen hospodárskym rastom, ale aj sociálnymi normami, a pripomína význam sociálnych noriem v rámci európskeho semestra;
46.	víta odporúčanie Rady z 30. januára 2023 o primeranom minimálnom príjme[footnoteRef:50], ktorým sa zabezpečuje aktívne začleňovanie ako krok vpred pri vykonávaní zásady 14 Európskeho piliera sociálnych práv; vyjadruje však poľutovanie nad chýbajúcimi konkrétnymi opatreniami na prekonanie štrukturálnej diskriminácie voči zraniteľným skupinám; vyzýva členské štáty, aby zbierali údaje o minimálnom príjme rozčlenenom podľa týchto skupín; [50:  	Odporúčanie Rady z 30. januára 2023 o primeranom minimálnom príjme zaručujúcom aktívne začleňovanie (Ú. v. EÚ C 41, 3.2.2023, s. 1).] 

47.	zdôrazňuje, že digitalizácia je prierezový proces, ktorý ovplyvňuje prístup ku všetkým službám, najmä k zdravotnej starostlivosti, a uplatňovanie základných práv; podčiarkuje, že digitálna chudoba v EÚ by sa mala monitorovať a posudzovať vo vzťahu k prístupu k základným službám a základným právam, a to aj pre starších ľudí, ľudí žijúcich v odľahlých oblastiach, ľudí bez domova a Rómov; pripomína, že podľa Dohovoru o právach osôb so zdravotným postihnutím sú členské štáty povinné zabezpečiť, aby osoby so zdravotným postihnutím mali plný prístup k spoločnosti; pripomína, že technologické závislosti predstavujú problém verejného zdravia, ktorý postihuje najmä maloleté osoby a ich telesnú a duševnú integritu;
48.	konštatuje, že bývanie nie je komodita, ale nevyhnutnosť, ktorá je predpokladom plnohodnotného zapojenia sa do spoločnosti; vyzýva členské štáty, aby zvýšili investície do sociálneho a cenovo dostupného bývania s cieľom odstrániť záťaž vysokých nákladov na bývanie, najmä medzi znevýhodnenými a zraniteľnými skupinami, a zabrániť súpereniu medzi týmito skupinami;
49.	víta, že Rada OSN pre ľudské práva uznala 8. októbra 2021 univerzálne právo na prístup k zdravému a udržateľnému životnému prostrediu; zdôrazňuje, že znehodnocovanie životného prostredia a neschopnosť niektorých verejných orgánov poskytovať informácie o závažných environmentálnych rizikách, ktorým sú jednotlivci vystavení, môžu mať pre jednotlivcov veľmi škodlivé dôsledky; pripomína potrebu plného zosúladenia noriem EÚ v oblasti kvality okolitého ovzdušia s najnovšími usmerneniami Svetovej zdravotníckej organizácie do roku 2030;
Inštitucionálne záruky základných práv
50.	víta pokrok, ktorý sa dosiahol od obnovenia rokovaní o pristúpení EÚ k EDĽP v júni 2020, a predbežnú dohodu o návrhu revidovaných prístupových nástrojov dosiahnutú v marci 2023; vyzýva Komisiu a Radu, aby čo najskôr vyriešili zostávajúcu otázku týkajúcu sa aktov EÚ v oblasti spoločnej zahraničnej a bezpečnostnej politiky s cieľom dokončiť prístupový proces;
51.	podporuje prácu agentúry FRA v oblasti analýzy údajov s cieľom zdokumentovať diskrimináciu a víta ďalší vývoj v tejto oblasti; víta návrhy Komisie týkajúce sa dvoch smerníc o normách pre orgány pre rovnosť, ktorých cieľom je zabezpečiť vykonávanie a presadzovanie antidiskriminačných pravidiel EÚ; vyzýva vnútroštátne orgány spolupracujúce s agentúrou FRA, aby poskytovali nestranné údaje; vyzýva agentúru FRA, aby nahliadla do ďalších zdrojov, ak pretrvávajú vážne pochybnosti o kvalite údajov;
52.	zdôrazňuje význam podpory a posilňovania spolupráce medzi inštitúciami EÚ, členskými štátmi, úradom OLAF a Európskou prokuratúrou; vyzýva Komisiu, aby predložila správu, v ktorej posúdi možnosti a spôsoby rozšírenia mandátu Európskej prokuratúry, ako sa stanovuje v článku 86 ZFEÚ, aby zahŕňal závažné trestné činy proti životnému prostrediu, ktoré poškodzujú záujmy Únie alebo ovplyvňujú konzistentné uplatňovanie politík EÚ týkajúcich sa ochrany životného prostredia;
53.	vyzýva na zriadenie agentúry FRA ako nezávislého orgánu pre ľudské práva, podobného vnútroštátnym inštitúciám pre ľudské práva a v súlade s parížskymi zásadami Valného zhromaždenia OSN z roku 1993, s cieľom chrániť a podporovať politiky a postupy charty inštitúciami, orgánmi, úradmi a agentúrami Únie a členských štátov pri vykonávaní práva Únie; domnieva sa, že si to vyžaduje právny základ v zmluvách na zriadenie orgánu EÚ pre základné práva, zakotvenie jeho nezávislosti a zavedenie riadneho legislatívneho postupu na prijímanie a zmenu jeho mandátu; žiada, aby bol tento nový orgán oprávnený podávať žaloby podľa článku 263 ZFEÚ z dôvodu porušenia charty; požaduje, aby sa do jeho mandátu začlenila právomoc riešiť sťažnosti, ako aj povinné konzultácie Komisie s agentúrou FRA pri príprave návrhov legislatívnych aktov alebo odporúčaní, ktoré majú vplyv na základné práva;
54.	pripomína význam príslušnej judikatúry Súdneho dvora, ktorá podporuje dodržiavanie základných práv a bližšie vymedzuje právny štát; je znepokojený neustálym odmietaním niektorých členských štátov vykonávať rozsudky domácich súdov, Súdneho dvora a ESĽP, čo prispieva k narúšaniu právneho štátu; zdôrazňuje, že nevykonanie rozsudkov môže viesť k tomu, že porušovanie ľudských práv zostane bez nápravy; zdôrazňuje, že prednosť práva EÚ je základom právneho poriadku EÚ; vyzýva Komisiu, aby zabezpečila primerané následné opatrenia v prípade nevykonávania tejto zásady;
55.	zdôrazňuje úlohu vnútroštátnych a miestnych správnych orgánov a parlamentov a orgánov presadzovania práva členských štátov pri presadzovaní a ochrane práv stanovených v charte;
56.	berie na vedomie pripomienku agentúry FRA, že sa zdá, že členské štáty sa nezapájajú štruktúrovaným spôsobom do vykonávania stratégie Komisie na posilnenie vykonávania charty, napríklad vymedzením jasných cieľov, míľnikov a harmonogramov; vyzýva členské štáty, aby stratégiu v plnej miere vykonávali;
57.	pripomína, že právo zúčastňovať sa na demokratickom živote a povinnosť zabezpečiť, aby sa rozhodnutia prijímali čo najotvorenejšie a čo najbližšie k občanom, je chránené zmluvami a konkrétne článkom 10 Zmluvy o EÚ; vyzýva inštitúcie EÚ a členské štáty, aby poskytli dostatočný čas na verejné konzultácie a transparentnosť a aktívne zverejňovali verejné dokumenty;
°
°     °
58.	poveruje svoju predsedníčku, aby postúpila toto uznesenie Rade a Komisii.

